## Odluka o osnovici i načinu plaćanja doprinosa za produženo mirovinsko i invalidsko osiguranje

### NN 35/1993 (26.4.1993.), Odluka o osnovici i načinu plaćanja doprinosa za produženo mirovinsko i invalidsko osiguranje

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 6. toč. 7. i 101. stavka 3. a u svezi s člankom 43.
st. 1. i 2. Statuta Republičkog fonda mirovinskog i invalidskog osiguranja
radnika Hrvatske ("Narodne novine", broj 58/90 i 21/92) Upravni
odbor Republičkog fonda mirovinskog i invalidskog osiguranja radnika Hrvatske
na sjednici održanoj 20. travnja 1993. donosi

## ODLUKU

### o osnovici i načinu plaćanja doprinosa za produženo mirovinsko i invalidsko osiguranje

1. Osnovica za obračunavanje i plaćanje doprinosa za produženo mirovinsko
i invalidsko osiguranje (članak 98. a u svezi s člankom 43. st. 1. i 2.
Statuta Republičkog fonda mirovinskog i invalidskog osiguranja radnika
Hrvatske) jest prosječna mjesečna neto plaća što ju je osiguranik ostvario
u godini koja prethodi godini u kojoj je prestala obveza osiguranja, s
tim da ako je ona manja od prosječne minimalne plaće, ili ako ju nije moguće
utvrditi, primjenjuje se svota prosječne minimalne plaće iz godine koja
prethodi godini u kojoj je prestala obveza osiguranja. Početkom svake kalendarske
godine osnovica za obračunavanje i plaćanje doprinosa povećava se za onoliko
postotaka za koliko se povećava nominalna plaća svih radnika zaposlenih
na području Republike u prethodnoj godini.

2. Za osobe koje su nakon prestanka obveznog osiguranja u zemlji s kojom
je zaključen sporazum o socijalnom osiguranju i nakon povratka iz inozemstva,
osigurale produženo mirovinsko i invalidsko osiguranje za vrijeme privremene
nezaposlenosti (članak 98. stavak 2. točka 2., a u svezi s člankom 43.
st.1. i 2. Statuta Republičkog fonda mirovinskog i invalidskog osiguranja
radnika Hrvatske) osnovica za obračunavanje i plaćanje doprinosa određuje
se u visini i na način utvrđen odlukom Upravnog odbora Republičkog fonda
kojom su utvrđene osnovice osiguranja za osiguranike iz članka 15. Zakona
o mirovinskom i invalidskom osiguranju.

3. Doprinos za produženo mirovinsko i invalidsko osiguranje u godini
1993. obračunava se i plaća prema Zakonom utvrđenoj stopi osiguranika -
osoba samostalnih djelatnosti i osiguranika koji su sami obveznici plaćanja
doprinosa za godinu 1993.. kada im se plaća utvrđuje u neto svoti.

4. Za razdoblje koje prethodi godini u kojoj je pokrenut postupak za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema stručnoj spremi, osnovici i stopi osiguranja
u trenutku prijave osiguranika na produženo osiguranje.

5. Osobe kod kojih je nastala okolnost koja daje pravo na produženo
osiguranje, prije 3. ožujka 1973. godine, a prijavu na produženo osiguranje
podnose poslije 2. ožujka, 1973. godine, razvrstavaju se u osnovice osiguranja
za ostvarivanje prava u skladu s odlukama o osnovicama osiguranja koje
su se uzimale za određivanje prava iz mirovinskog i invalidskog osiguranja
u određenim proteklim razdobljiina za koja se odobrava produženo osiguranje.

6. Doprinosi za produženo mirovinsko i invalidsko osiguranje osoba iz
točke 5. odluke obračunavat će se prema osnovici osiguranja u koju bi osiguranik
bio razvrstan u godini podnošenja zahtjeva na produženo osiguranje i po
stopi koja se primijenjuje u godini podnošenja zaktjeva i to za sva protekla
razdoblja za koja se priznaje pravo na produženo osiguranje.

7. U staž osiguranja računaju se samo ona razdoblja produženog osiguranja
za koja je plaćen odgovarajući doprinos za produženo mirovinsko i invalidsko
osiguranje.

8. Doprinos za produženo mirovinsko i invalidsko osiguranje plaća se
RepubIičkom fondu mirovinskog i invalidskog osiguranja radnika Hrvatske
na osnovi rješenja područne organizacijske jedinice Republičkog fonda kod
koje je osiguranik bio posljednji put osiguran, prije prestanka obveznog
osiguranja.

9. Doprinos se plaća u roku od 15 dana od dostave rješenja.

10. Na dan stupanja na snagu ove odluke prestaje vrijediti odluka o
osnovici i načinu plaćanja doprinosa za produženo mirovinsko i invalidsko
osiguranje ("Narodne novine", broj 16/92).

11. Ova odluka stupa na snagu osmog dana nakon objave u "Narodnim
novinama", a primjenjivat će se od 1. siječnja 1993. godine.

Klasa: 140-13/93-01/1898

Urbroj : 341-99-01/93-7

Zagreb, 20. travnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1993-635